# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **S.C. S.U.C.T. S.A.**, cu sediul în Str. Aurel Vlaicu, Nr. 46, Suceava, Judetul Suceava, , înregistrată la APM Suceava cu nr. 4019/11.05.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.05.2015, că proiectul ***Balastiera Tişăuţi amonte punte pietonală***  propus a fi amplasat în com. Ipoteşti, sat Tişăuţi nu se supune evaluării impactului asupra mediului şi **se supune evaluării adecvate.**

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit a;

 b) Lucrările propuse constau în:

- scopul investiţiei este recalibrarea şi decolmatarea albiei minore a râului Suceava şi mărirea secţiunii de scurgere;

- perimetrul de exploatare ***Tişăuţi amonte punte pietonală*** este situat în extravilanul satului Tişăuţi, com. Ipoteşti, în albia minoră a râului Suceava, pe malul drept, între bornele CSA 24-25. La cca 1700 m în amonte există puntea pietonală suspendată 1 peste râul Suceava, punte ce nu are pile în albia minoră a râului şi la 500 m aval de perimetru există puntea pietonală nr. 2 peste râul Suceava, punte ce de asemenea nu are pile în albia minoră a râului;

- accesul în perimetru se face pe drumuri de şantier în lungime de 3250 m, pe malul drept al râului Suceava, de la groapa de gunoi a mun. Suceava;

- perimetrul de exploatare are formă poligonală cu suprafaţa de 11.711 mp, cu Lmed= 575 m şi lmed= 29 m; adâncimea maximă de exploatare va fi de 1,63 m, iar cea medie de 0,74 m, fără a coborî sub cota natural a talvegului râului;

- pilieri de siguranţă:- 1700 m faţă de puntea pietonală din amonte;

 - 500 m faţă de puntea pietonală din aval;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0380-Râul Suceava-Liteni.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0380-Râul Suceava-Liteni.**

c) Necesitatea stabilirii dacă proiectul propus afectează aria protejată **NATURA 2000 ROSCI 0380- Râul Suceava-Liteni.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**